recursal/SuperWikiNEXT-32B huggingface dataset:
Ο Ναός του Ηρακλέως, επίσης γνωστός ως ο Μεγάλος Ναός, είναι ένας αρχαίος ρωμαϊκός ναός αφιερωμένος στον Ηρακλή στο Αμμάν της Ιορδανίας. Θεωρείται ότι είναι η σημαντικότερη ρωμαϊκή δομή της Ακροπόλεως του Αμμάν. 
O Nαός χτίστηκε όταν ο Γ. Μαρκιάνος ήταν κυβερνήτης της επαρχίας της Αραβίας (162-166 μ.Χ.), την ίδια περίοδο με το ρωμαϊκό θέατρο στο Αμμάν

Περιγραφή
---------

**Το χέρι του Ηρακλέως**
Σύμφωνα με ορισμένες επιγραφές  που βρέθηκαν στον αρχαιολογικό χώρο ο Ναός του Ηρακλή είχε ανεγερθεί προς τιμήν του Ρωμαίου Αυτοκράτορα Μάρκου Αυρήλιου ,   

Κοντά στο Ναό βρέθηκαν θραύσματα ενός χεριού που ανήκαν σε κολοσσιαίο άγαλμα του Ηρακλή.  
 Εκτιμάται ότι το άγαλμα είχε ύψος πάνω από 10 μέτρα, καθιστώντας το ένα από τα μεγαλύτερα αγάλματα της ελληνορωμαϊκής εποχής.

Αποκατάσταση
------------

**Μακέτα του Ναού**
Μεταξύ 1989 και 1997, το Αμερικανικό Κέντρο Ερευνών (ACOR) χρηματοδότησε ένα πρόγραμμα αποκατάστασης της ακροπόλεως του Αμμάν με σκοπό τη μετατροπή του σε αρχαιολογικό πάρκο. Το έργο σχεδιάστηκε από αρχαιολόγους και αρχιτέκτονες του Πανεπιστημίου της Ιορδανίας. Στον Ναό του Ηρακλή, η αποκατάσταση επικεντρώθηκε στην στοά, στο βορειοδυτικό τμήμα του βάθρου και σε τρεις από τις στήλες του. Οι στήλες ανεγέρθηκαν ξανά το 1993. Κατά τη διάρκεια της αποκατάστασης και μετά από εμπεριστατωμένη μελέτη των αρχαιολογικών ευρημάτων ο αρχιτέκτονας Χρυσάνθος Κανελλόπουλος   κατασκεύασε μια μακέτα του ναού. Πρότεινε μάλιστα να ξαναχτισθεί ο Ναός επειδή είναι γνωστό πως ήταν στην αρχαιότητα. Ωστόσο, θα παραβίαζε τις διάφορες διεθνείς συμβάσεις σχετικά με το ποσοστό του μνημείου που πρέπει να υπάρχει για να επιτραπεί η αποκατάσταση .

Παραπομπές
----------

1. ↑  vici.org/vici/11317. Ανακτήθηκε στις 14  Ιανουαρίου 2020.
2. ↑  Kerner, Susanne (1992). The Near East in antiquity (en inglés). Vol. 4. Amán, Jordania: Goethe-Institut. p. 44
3. ↑  ρωμαϊκό θέατρο στο Αμμάν
4. ↑  Temple of Hercules Citadel, Amman, Jordan
5. ↑  Ancient Ammon -Burton MacDonald, Randall W. Younker
6. ↑  του Ρωμαίου Αυτοκράτορα Μάρκου Αυρήλιου
7. ↑  Temple of Hercules Amman Travel Guide
8. ↑  Χρυσάνθος Κανελλόπουλος
9. ↑  «THE GREAT TEMPLE OF AMMAN - Chrysanthos Kanellopoulos, 1994». Αρχειοθετήθηκε από το πρωτότυπο στις 20 Μαΐου 2021. Ανακτήθηκε στις 23 Μαΐου 2021.
10. ↑  Crossing Jordan: North American Contributions to the Archaeology of Jordan

Βιβλιογραφία
------------

* Jordan - Carole French

Εξωτερικοί σύνδεσμοι
--------------------

* In Jordan, the hand of Hercules at the Citadel of Amman Αρχειοθετήθηκε 2021-05-23 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316594919
* LCCN: sh98000564

 |

 |

|  |  |
| --- | --- |
| 

|  |
| --- |
| * Πύλη:Ελληνική μυθολογία
 |

 |
Πουλιά σε αιχμαλωσία
Η **πτηνοτροφία** είναι κλάδος της κτηνοτροφίας και που αφορά την εκτροφή και εκμετάλλευση πτηνών ιδίως ως οικονομική δραστηριότητα  Είναι η πρακτική της διατήρησης των πτηνών (ανήκουν στην ομοταξία *Πτηνά*) σε αιχμαλωσία χρησιμοποιώντας ελεγχόμενες συνθήκες (κράτηση σε κλουβί). Διεξάγεται για λόγους κέρδους, χόμπι, έρευνας ή διατήρησης του είδους. 

Άλλοι κλάδοι της πτηνοτροφίας είναι η ορνιθοτροφία η οποία είναι η οικονομική δραστηριότητα εκμετάλλευσης πουλερικών , η πρακτική της διατήρησης και αναπαραγωγής άγριων πτηνών σε αιχμαλωσία, η εκτροφή οδικών πτηνών κτλ.

Η πτηνοτροφία και κυρίως αυτή που αφορά την εκτροφή αγρίων πτηνών για οικολογικούς λόγους , επικεντρώνονται όχι μόνο στην ανάπτυξη και αναπαραγωγή των πουλιών, αλλά και στη διατήρηση των ενδιαιτημάτων των πουλιών. Επίσης επικεντρώνεται και με εκστρατείες ευαισθητοποίησης του κοινού.

Δημοσιεύσεις και πτηνοτροφικές εταιρείες
----------------------------------------

Οι δημοσιεύσεις για την πτηνοτροφία περιλαμβάνουν:

* βιβλία που αναφέρουν ή περιγράφουν είδη, όπως κατοικίδια ζώα.
* βιβλία για την αναπαραγωγή
* βιβλία εισαγωγής στο θέμα.

Υπάρχουν περιοδικά, είτε εξειδικευμένα για συγκεκριμένο είδος πτηνών ή πιο γενικά για όλα τα πτηνά. Περιγράφουν άρθρα σχετικά με την αναπαραγωγή, τη φροντίδα, τη συντροφικότητα, τη επιλογή του πουλιού και τις επιδράσεις στην υγεία. 

Υπάρχουν πτηνοτροφικές κοινωνίες σε όλο τον κόσμο, κυρίως στην Ευρώπη, την Αυστραλία και τις Ηνωμένες Πολιτείες, όπου οι άνθρωποι τείνουν να έχουν μεγαλύτερο εισόδημα και περισσότερο ελεύθερο χρόνο για επένδυση σε διάφορους σκοπούς. Στο Ηνωμένο Βασίλειο η πτηνοτροφική εταιρεία ιδρύθηκε το 1894 και το πρωτάθλημα Ξένων Πουλιών ξεκίνησε το 1932.

Η παλαιότερη πτηνοτροφική εταιρεία των Ηνωμένων Πολιτειών είναι η Πτηνοτροφική Εταιρεία της Αμερικής (ΠΕΑ), η οποία ιδρύθηκε το 1927. Η ΠΕΑ δημοσιεύει ένα δίμηνο περιοδικό. Η ΠΕΑ είναι μια μη κερδοσκοπική οργάνωση που επικεντρώνεται στην εκτροφή, διατήρηση, αποκατάσταση και εκπαίδευση.

Η πρώτη πτηνοτροφική εταιρεία στην Αυστραλία είναι η Πτηνοτροφική Εταιρεία της Νότιας Αυστραλίας το 1928. 

Η Πτηνοτροφική Εταιρεία της Νότιας Αυστραλίας (ιδρύθηκε το 1928) εκδίδει ένα μηνιαίο περιοδικό.

Παραπομπές
----------

1. ↑  Πτηνοτροφία. Στο Λεξικό της κοινής Νεοελληνικής. Ανάκτηση 27 Ιουλίου 2019.
2. ↑  Πτηνοτροφία. Στο Λεξικό της κοινής Νεοελληνικής. Ανάκτηση 27 Ιουλίου 2019.
3. ↑  «Definition of AVICULTURE». *www.merriam-webster.com* (στα Αγγλικά). Ανακτήθηκε στις 2 Μαρτίου 2019.
4. ↑  «The Avicultural Society». *The Avicultural Society*. Ανακτήθηκε στις 16 Δεκεμβρίου 2018.
5. ↑  «The Foreign Bird League (FBL): History of The League». *The Foreign Bird League*. Αρχειοθετήθηκε από το πρωτότυπο στις 19 Απριλίου 2019. Ανακτήθηκε στις 16 Δεκεμβρίου 2018.
6. ↑  «Our History - Avicultural Society of America». *www.asabirds.org*. Ανακτήθηκε στις 16 Δεκεμβρίου 2018.
7. ↑  «Welcome to The Avicultural Society of South Australia». *www.birdkeepinginaustralia.com*. Αρχειοθετήθηκε από το πρωτότυπο στις 2 Οκτωβρίου 2019. Ανακτήθηκε στις 16 Δεκεμβρίου 2018.
Ο **Σότα Ρουσταβέλι** (Γεωργ.შოთა რუსთაველი, 1172-1216) ήταν μείζων Γεωργιανός ποιητής του 12ου αιώνα, συγγραφέας του έπους *Vepkhvistqaosani* (γεωργ. ვეფხისტყაოსანი) που συχνά χαρακτηρίζεται ως εθνικό ποίημα της Γεωργίας.

Πολύ λίγες και αμφιλεγόμενες πληροφορίες αντλούνται για τη ζωή και το έργο του. Καθώς φαίνεται, το όνομα Ρουσταβελί (Rust’haveli) δεν αποτελεί επώνυμο αλλά δηλώνει κυριολεκτικά εκείνον που κατάγεται από το Ρουσταβί (Rust’havi), πιθανότατα τόπο γέννησης του ποιητή. Κατά την παράδοση, έμεινε σε μικρή ηλικία ορφανός, λαμβάνοντας τη φροντίδα του μοναχού θείου του, και σπούδασε στην εκκλησιαστική σχολή της γενέτειράς του. Συνέθεσε ωδές προς τιμή της βασίλισσας Ταμάρ (1184-1212) για τις οποίες πιθανώς ανταμείφθηκε όταν διορίστηκε στην αυλή της βασίλισσας. Στα συνοδικά αρχεία της Τιφλίδας, έγγραφο που χρονολογείται περίπου το 1190 φέρει την υπογραφή του, με την ιδιότητα του θησαυροφύλακα. Άλλες εξιστορήσεις αναφέρουν πως, ενώ ήταν ερωτευμένος με τη βασίλισσα, αποσύρθηκε σε μοναστήρι της Ιερουσαλήμ.

Το έπος *Vepkhvistqaosani* αποτελεί το σημαντικότερο έργο του και χρονολογείται περίπου στα τέλη του 12ου αιώνα ή στις αρχές του 13ου. Περιέχει περίπου 6.500 δεκαεξασύλλαβους στίχους και είναι γραμμένο στη μορφή ομοιοκατάληκτων τετράστιχων. Εικάζεται πως το έπος προοριζόταν για απαγγελία με τη συνοδεία οργάνου (κινώον). Έντονα επηρεασμένο από την περσική ποίηση, χαρακτηρίζεται από στοιχεία που συνθέτουν τον πλατωνισμό, το χριστιανισμό και την εγκόσμια σοφία.

Η μορφή του Ρουσταβέλι κοσμεί τα Γεωργιανά χαρτονομίσματα των 100 Λάρι.

Επίσης δρόμοι στην Τασκένδη του Ουζμπεκιστάν, στο Κίεβο, στο Λβιβ και στο Τερνόπιλ της Ουκρανίας αλλά και στο Γκιουμρί της Αρμενίας φέρουν το όνομα του Ρουσταβέλι, καθώς κι ένα μονοπάτι στην Ιερουσαλήμ, το οποίο οδηγεί στη Μονή του Σταυρού.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 119468638. Ανακτήθηκε στις 15  Οκτωβρίου 2015.
2. 1 2  (Γαλλικά) *NooSFere*. -38300. Ανακτήθηκε στις 9  Οκτωβρίου 2017.
3. 1 2  *NUKAT*. n01016749.
4. ↑  *CONOR.SI*. 40669539.
5. 1 2  *Τσεχική Εθνική Βάση Δεδομένων Καθιερωμένων Όρων*. jn20031230011. Ανακτήθηκε στις 8  Ιουνίου 2022.
6. ↑  Εβραϊκή ονομασία για μουσικό όργανο που αποτέλεσε πρόγονο της άρπας. Αλλιώς και κινύρας.

Πηγές
-----

* Rust'haveli, Shot'ha, Wardrop, Marjory Scott (μτφρ.). *The Man in the Panther's Skin*, London 1912
* "Shota Rustaveli." Encyclopædia Britannica. 2009. Encyclopædia Britannica Online. 18 Sep. 2009

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σότα Ρουσταβελί** |

* The Man in the Panther's Skin (1912), μετάφραση Marjory Scott Wardrop

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100218337
* **Europeana**: agent/base/64066
* **ΕΒΕ**: 172787
* LCCN: n80032198
* ISNI: 0000 0001 2145 1992
* GND: 119468638
* SELIBR: 88541
* SUDOC: 027115739
* BNF: cb130916428 (data)
* BIBSYS: 90666989
* MusicBrainz: 08e39185-b201-41f1-b94a-539c09cf132d
* NDL: 00455020
* NKC: jn20031230011
* BNE: XX1148728
* CiNii: DA02188685

 |

 |
Η **Εθνική Ποδοσφαιρική Ένωση** (ρωσικά: Футбо́льная Национа́льная Ли́га, ФНЛ) είναι το όργανο που διέπει το δεύτερο επίπεδο των επαγγελματικών ποδοσφαιρικών πρωταθλημάτων στη Ρωσία, αρχής γενομένης με την περίοδο 2011/12.

Στις αρχές Δεκεμβρίου του 2010, η Ρωσική Ποδοσφαιρική Ένωση (РФС) διέκοψε τη σύμβαση με την Ένωση Επαγγελματικού Ποδοσφαίρου (ПФЛ) όσον αφορά τη διοργάνωση της Α΄ Κατηγορίας. Σε μια συνάντηση του προέδρου της РФС με τα σωματεία της πρώτης κατηγορίας, στις 13 Δεκεμβρίου του 2010, αποφασίστηκε η δημιουργία της Εθνικής Ποδοσφαιρικής Ένωσης (ФНЛ). Στις 3 Μαρτίου του 2011, η γενική συνέλευση των εκπροσώπων των συλλόγων μελών της ФНЛ, ενέκρινε τους κανονισμούς της περιόδου 2011/12 και τις αλλαγές στη σύνθεση των μελών της ФНЛ, υιοθέτησε το έμβλημα του πρωταθλήματος και τον επίσημο χορηγό. Ακολούθησε η διαμόρφωση της πολιτικής όσον αφορά τα τηλεοπτικά δικαιώματα των αγώνων του πρωταθλήματος της πρώτης κατηγορίας.

Παραπομπές
----------

1. ↑  «Регламент ФНЛ». Αρχειοθετήθηκε από το πρωτότυπο στις 19 Ιουνίου 2012. Ανακτήθηκε στις 26 Οκτωβρίου 2015.
2. ↑  ПФЛ — ФНЛ: новое название или новая жизнь?[*νεκρός σύνδεσμος*]
3. ↑  «Итоги Общего собрания членов ФНЛ». rfs.ru.. Ανακτήθηκε στις 2011-03-04. [*νεκρός σύνδεσμος*]
4. ↑  «ФНЛ завершает аккредитацию электронных СМИ на сезон 2011-2012 гг. | Статья». Αρχειοθετήθηκε από το πρωτότυπο στις 27 Ιουνίου 2018. Ανακτήθηκε στις 26 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
Ο **Μπράντον Γούλφραμ**, γεννημένος στις 25 Ιουλίου 1979 στο Ώστιν του Τέξας, είναι πρώην επαγγελματίας καλαθοσφαιριστής. Έχει ύψος 2,05 μέτρα και αγωνιζόταν στη θέση του πάουερ φόργουορντ.

Καριέρα
-------

Ο Γούλφραμ ξεκίνησε να παίζει μπάσκετ από το λύκειο Αμαρίλο στην γενέτειρα του και φοίτησε στο πανεπιστήμιο του Ελ Πάσο από το 1997 ως το 2001. Σε σύνολο 114 αγώνων, είχε μέσους όρους 16,1 πόντων και 6,4 ριμπάουντ, αλλά δεν κατάφερε να γίνει ντραφτ για το ΝΒΑ.

Τον Οκτώβριο του 2001, φόρεσε την φανέλα του Άρη Θεσσαλονίκης για δύο αγώνες, με μέσους όρους 8,0 πόντων και 4,5 ριμπάουντ, πριν αφεθεί ελεύθερος. Συνέχισε στην πολωνική Προυζκόφ για ένα μόλις παιχνίδι, πορεία που επανέλαβε και για την Βίρτους Ρόμα. Τελικά, ολοκλήρωσε την σεζόν στην Σκαφάτι Μπάσκετ από την δεύτερη κατηγορία του ιταλικού πρωταθλήματος.

Μετά από δύο σεζόν που παρέμεινε εκτός επαγγελματικού αθλητισμού, επανήλθε ενεργά με την ομάδα της Χιχόν από την Ισπανία το 2004-05, όπου κατέλαβε την δέκατη θέση στην λίγκα LEB Oro, δεύτερη κατηγορία του πρωταθλήματος, με τον Γούλφραμ να σημειώνει 12,2 πόντους και 5,6 ριμπάουντ ανά αγώνα. Την επόμενη χρονιά μεταγράφηκε στην Ταραγόνα, καταλαμβάνοντας την έβδομη θέση στην LEB Oro, με 12,4 πόντους και 5,7 ριμπάουντ.

Το καλοκαίρι του 2006, επέστρεψε στην Χιχόν, όπου παρέμεινε για δύο σεζόν, με την ομάδα να υποβιβάζεται στην τρίτη κατηγορία του πρωταθλήματος, LEB Plata, το 2007, αλλά να κατακτά την δεύτερη θέση στην ίδια κατηγορία το 2008, με τον Γούλφραμ να αναδεικνύεται πέμπτος σκόρερ του πρωταθλήματος με 16,9 πόντους ανά αγώνα.

Το 2008-09, φόρεσε την φανέλα της Πένιας Ουέσκα, όπου αναδείχθηκε τέταρτος σκόρερ της λίγκας με 16,4 και το 2009-10 μεταγράφηκε στην Ρίβερ Ανδόρα, τερματίζοντας δεύτερος σε ποσοστό τριπόντων στο πρωτάθλημα με 48%.

Παραπομπές
----------

1. ↑  A Major Miner Late bloomer Brandon Wolfram of UTEP is in the hunt for the scoring title
2. ↑  Brandon Wolfram Stats | College Basketball at Sports-Reference.com
3. ↑  Μπαίνουν για καλά στη μάχη | Αθλητισμός | Η ΚΑΘΗΜΕΡΙΝΗ
4. ↑  Statistics from Brandon Wolfram in PLK (Poland)[*νεκρός σύνδεσμος*]
5. ↑  Statistics from Wolfram Brandon in Lega Basket Serie A[*νεκρός σύνδεσμος*]
6. ↑  Basket. Gli avversari dei Crabs: la Rida Scafati • Newsrimini.it
7. ↑  Brandon Wolfram, pivot del Gijón, mejor jugador de la liga LEB[*νεκρός σύνδεσμος*]
8. ↑  «BRANDON WOLFRAM-C.B. TARRAGONA 2016 - gijonbasket». Αρχειοθετήθηκε από το πρωτότυπο στις 25 Μαρτίου 2016. Ανακτήθηκε στις 16 Αυγούστου 2016.
9. ↑  Plantilla Farho Gijón LEB Plata 2007/08 - MueveteBasket.es
10. ↑  Plantilla Lobe Huesca LEB Plata 2008/09 - MueveteBasket.es
11. ↑  Plantilla CB River Andorra LEB Plata 2009/10

Πηγές
-----

* El americano Brandon Wolfram ficha por el CB Peñas
* Federación Española de Baloncesto - Competiciones FEB
* Brandon Wolfram: estadisticas, datos | MueveteBasket.es
Η **Εθνική Αστυνομία** (γαλλικά: *Police nationale*), πρώην *Εθνική Ασφάλεια* (Sûreté nationale), είναι μία από τις δύο Δυνάμεις της Αστυνομίας και υπηρεσίες επιβολής του νόμου στη Γαλλία, με κύρια αρμοδιότητα στις πόλεις και κωμοπόλεις. Η άλλη υπηρεσία είναι η Εθνική Χωροφυλακή, με κύρια αρμοδιότητα σε μικρότερες πόλεις και αγροτικές και παραμεθόριες περιοχές. Η Εθνική Αστυνομία υπάγεται στη δικαιοδοσία του Υπουργείου Εσωτερικών με περίπου 145.699 υπαλλήλους (τον Απρίλιο του 2008).

Η Εθνική Αστυνομία έχει υπό τη δικαιοδοσία της, ως επί το πλείστον σε μικρές και μεγάλες πόλεις. Διεξάγει επιχειρήσεις ασφαλείας (περιπολίες, έλεγχο της κυκλοφορίας, εξακρίβωση στοιχείων), ενώ τελεί, επίσης, υπό τις διαταγές και την εποπτεία των ανακριτών της δικαστικής εξουσίας, διενεργεί ποινική έρευνα, αναζητήσεις έπειτα από εντάλματα κλπ. Διατηρεί συγκεκριμένες υπηρεσίες (δικαστική αστυνομία) για ποινικές έρευνες.

Οργάνωση
--------

Η Εθνική Αστυνομία διοικείται από τον Γενικό Διευθυντή (Γενικός Διευθυντής της Εθνικής Αστυνομίας) ο οποίος είναι σήμερα ο Ζαν-Μαρκ Φαλκόν. Ο Γενικός Διευθυντής είναι επιφορτισμένος με τα καθήκοντα της υπηρεσίας της Γενικής Διεύθυνσης Εθνικής Αστυνομίας (Direction Générale de la Police nationale, DGPN).

Παραπομπές
----------

1. ↑  «Police Nationale - Une force d'action et de protection au service de tous». Αρχειοθετήθηκε από το πρωτότυπο στις 3 Νοεμβρίου 2013. Ανακτήθηκε στις 25 Φεβρουαρίου 2015.
2. ↑  «Distribution des zones d'affectation police/gendarmerie». Αρχειοθετήθηκε από το πρωτότυπο στις 9 Απριλίου 2014. Ανακτήθηκε στις 25 Φεβρουαρίου 2015.
3. ↑  «Les 5 axes des missions de la Police» (PDF). Αρχειοθετήθηκε από το πρωτότυπο (PDF) στις 4 Νοεμβρίου 2013. Ανακτήθηκε στις 25 Φεβρουαρίου 2015.
4. ↑  «interieur.gouv.fr». Αρχειοθετήθηκε από το πρωτότυπο στις 5 Απριλίου 2004. Ανακτήθηκε στις 25 Φεβρουαρίου 2015.

Εξωτερικοί σύνδεσμοι
--------------------

* Επίσημος ιστότοπος
Η **Ομοσπονδία Κομμουνιστικών Νεολαιών Ελλάδας** (**ΟΚΝΕ**), ήταν η ονομασία της oργάνωσης νεολαίας του ΣΕΚΕ και του ΚΚΕ έως το 1943.

Ίδρυση και δράση
----------------

Ιδρύθηκε τον Νοέμβριο του 1922, με την ολοκλήρωση του πρώτου της συνεδρίου, που έγινε στην Αθήνα και προέβλεπε τη συνένωση μικρότερων σοσιαλιστικών οργανώσεων νεολαίας σε μία πανελλαδική οργάνωση με ενιαία πολιτική και οργανωτική καθοδήγηση.

Η οργάνωση ανέπτυξε έντονη δράση εναντίον της δικτατορίας Πάγκαλου και αργότερα εναντίον της δικτατορίας Μεταξά, ενώ ανάμεσα στις σημαντικότερες πρωτοβουλίες της συγκαταλέγεται κατά τη διάρκεια της κατοχής η οργάνωση της φοιτητικής απεργίας της 17ης Νοεμβρίου 1941.

Το 1943 η ΟΚΝΕ αυτοδιαλύθηκε, προκειμένου να δημιουργηθεί η ΕΠΟΝ για την οργάνωση του αγώνα της νεολαίας εναντίον των κατακτητών. 

Η ΟΚΝΕ ανέδειξε μερικές από τις σημαντικότερες μορφές του ελληνικού κομμουνιστικού κινήματος, ανάμεσα στις οποίες η αγωνίστρια Ηλέκτρα Αποστόλου, που εκτελέστηκε από τους Γερμανούς, και ο Χρήστος Μαλτέζος, γραμματέας της οργάνωσης επί Μεταξά, που δολοφονήθηκε στις φυλακές της Κέρκυρας το 1938. Άλλα κορυφαία γυναικεία στελέχη της ΟΚΝΕ ήταν η Αύρα Βλάσση-Παρτσαλίδη, η Δόμνα Παπάζογλου κ.α.
Θεωρητικό όργανο της ΟΚΝΕ ήταν το περιοδικό *Νεολαία*.

Γραμματείς της ΚΕ της ΟΚΝΕ
--------------------------

1. Ζακ Βεντούρα, 1922
2. Σπύρος Θεοδώρου, 1923
3. Λευτέρης Αποστόλου, 1924
4. Νίκος Ζαχαριάδης, 1925 - 1926
5. Γιώργος Κολοζώφ, 1927
6. Γιώργος Κωνσταντινίδης (Ασημίδης), 1928
7. Γιώργος Ντούβας (Βορεινός), 1929
8. Πέτρος Ρούσος, 1930
9. Νίκος Μουτζούρης, 1931 - 1932
10. Αρίστος Βασιλειάδης, 1933
11. Νίκος Ζαγουρτζής, 1934
12. Γιάννης Νάκος, 1935
13. Δημήτρης Παρτσαλίδης, τέλη 1935 - αρχές 1936
14. Βασίλης Μπαρτζιώτας, 1936 - Σεπτέμβριος 1937
15. Χρήστος Μαλτέζος, 1937 - Μάιος 1938
16. Αδάμ Μολυβάς, 1941 - 1942
17. Δημήτρης Βλαντάς, 1942 - 1943

Δείτε επίσης
------------

* Κομμουνιστική Νεολαία Ελλάδας (ΚΝΕ)

Πηγές
-----

* Δοκίμιο Ιστορίας του ΚΚΕ, τόμος Α΄ 1918-1949, Σύγχρονη Εποχή, Αθήνα 2012
* Χρήστου Ν. Τσιντζιλώνη, ΟΚΝΕ 1922-1943, Σύγχρονη Εποχή, Αθήνα 1989

Παραπομπές
----------

1. ↑  "Δοκίμιο Ιστορίας του ΚΚΕ (2012), σελ. 130
2. ↑  Τσιντζιλώνης (1989), σελ. 149-151
3. ↑  "Δοκίμιο Ιστορίας του ΚΚΕ (2012), σελ. 131
4. ↑  Τσιντζιλώνης (1989)
Τυρί μπρίντζα ποντχαλάνσκα
Το **μπρίντζα ποντχαλάνσκα** (πολωνικά: *bryndza podhalańska*) είναι μαλακό τυρί από πρόβειο γάλα. Είναι παραδοσιακό προϊόν διατροφής που κατασκευάζεται στην περιοχή Ποντχάλε της Πολωνίας. Έχει έντονη, αλμυρή γεύση, λευκό χρώμα και συνήθως έχεις υφή πάστας. 

Το μπρίντζα ποντχαλάνσκα είναι ποικιλία του τυριού μπρίντζα και είναι το πρώτο πολωνικό προϊόν διατροφής που έχει καταχωρηθεί ως περιφερειακό από την Ευρωπαϊκή Επιτροπή. Στην Ευρωπαϊκή Ένωση, μπορεί να παραχθεί μόνο σε συγκεκριμένη περιοχή της Πολωνίας.

Παραπομπές
----------

1. ↑   *BRYNDZA PODHALAŃSKA*,
2. ↑   *Bryndza podhalańska*, ανακτήθηκε στις 2020-08-04

Εξωτερικοί σύνδεσμοι
--------------------

* Πληροφορίες του Υπουργείου Γεωργίας και Αγροτικής Ανάπτυξης σχετικά με το bryndza podhalańska Αρχειοθετήθηκε 2012-12-21 at Archive.is

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπρίντζα ποντχαλάνσκα** |
Το **Αθλητικό Σωματείο Θύελλα Δρομολαξιάς** είναι κυπριακός αθλητικός σύλλογος με έδρα τη Δρομολαξιά. Ιδρύθηκε το 1959. Το σωματείο διατηρεί ποδοσφαιρική ομάδα και παλαιότερα ομάδα ποδοσφαίρου σάλας η οποία πλέον είναι ανενεργά.

Ιστορία
-------

Η ποδοσφαιρική ομάδα του σωματείου συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 2006 κατέκτησε το Κύπελλο Κυπελλούχων ΣΤΟΚ. Ακολούθως, συμμετείχε στο πρωτάθλημα ένταξης ΣΤΟΚ, μέσα από το οποίο εξασφάλισε τη συμμετοχή της στο πρωτάθλημα Δ΄ κατηγορία ποδοσφαίρου ανδρών Κύπρου 2006-07. Μετά την 10η αγωνιστική αποχώρησε λόγω οικονομικών προβλημάτων. Η ομάδα επαναδραστηριοποιήθηκε το 2023 και συνεχίζει στις διοργανώσεις της ΕΠΕΛ.

Το σωματείο δημιούργησε και ομάδα ποδοσφαίρου σάλας η οποία συμμετείχε στο Πρωτάθλημα Ποδοσφαίρου Σάλας Γ΄ κατηγορίας 2012-13 τερματίζοντας στην 7η θέση.

Τίτλοι
------

* Κύπελλο Κυπελλούχων ΣΤΟΚ (1): 2006
* Πρωτάθλημα ΕΠΕΛ
	+ Πρωταθλήτρια (1): 2005
* Κύπελλο ΕΠΕΛ
	+ Κυπελλούχος (3): 1971, 1978, 2006

Δείτε επίσης
------------

* Ποδόσφαιρο στην Κύπρο

Παραπομπές
----------

1. ↑  «Προφίλ - ΘΥΕΛΛΑ ΔΡΟΜΟΛΑΞΙΑΣ». *www.cfa.com.cy*. ΚΟΠ. Αρχειοθετήθηκε από το πρωτότυπο στις 7 Σεπτεμβρίου 2018. Ανακτήθηκε στις 7 Σεπτεμβρίου 2018.
2. ↑  «Επαρχιακή Ποδοσφαιρική Ένωση Λάρνακας: Ιστορία». ΕΠΕΛ. Αρχειοθετήθηκε από το πρωτότυπο στις 28 Απριλίου 2017. Ανακτήθηκε στις 28 Απριλίου 2017.
3. ↑  «Cyprus 2006/07». *www.rsssf.com*. Ανακτήθηκε στις 7 Σεπτεμβρίου 2018.
4. ↑  «Βαθμολογία - Πρωτάθλημα Γ' Κατηγορίας Σάλας 2012/2013 - Φάση Α'». *www.cfa.com.cy*. Αρχειοθετήθηκε από το πρωτότυπο στις 7 Σεπτεμβρίου 2018. Ανακτήθηκε στις 7 Σεπτεμβρίου 2018.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στην ιστοσελίδα της Κυπριακής Ομοσπονδίας Ποδοσφαίρου
**Σκάκι ακρίδας**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | α | β | γ | δ | ε | ζ | η | θ |  |
| 8 | α8 μαύρος πύργος
β8 μαύρος ίππος
γ8 μαύρος αξιωματικός
δ8 μαύρη βασίλισσα
ε8 μαύρος βασιλιάς
ζ8 μαύρος αξιωματικός
η8 μαύρος ίππος
θ8 μαύρος πύργος
α7 μαύρη ανεστραμμένη βασίλισσα
β7 μαύρη ανεστραμμένη βασίλισσα
γ7 μαύρη ανεστραμμένη βασίλισσα
δ7 μαύρη ανεστραμμένη βασίλισσα
ε7 μαύρη ανεστραμμένη βασίλισσα
ζ7 μαύρη ανεστραμμένη βασίλισσα
η7 μαύρη ανεστραμμένη βασίλισσα
θ7 μαύρη ανεστραμμένη βασίλισσα
α6 μαύρο πιόνι
β6 μαύρο πιόνι
γ6 μαύρο πιόνι
δ6 μαύρο πιόνι
ε6 μαύρο πιόνι
ζ6 μαύρο πιόνι
η6 μαύρο πιόνι
θ6 μαύρο πιόνι
α5
β5
γ5
δ5
ε5
ζ5
η5
θ5
α4
β4
γ4
δ4
ε4
ζ4
η4
θ4
α3 λευκό πιόνι
β3 λευκό πιόνι
γ3 λευκό πιόνι
δ3 λευκό πιόνι
ε3 λευκό πιόνι
ζ3 λευκό πιόνι
η3 λευκό πιόνι
θ3 λευκό πιόνι
α2 λευκή ανεστραμμένη βασίλισσα
β2 λευκή ανεστραμμένη βασίλισσα
γ2 λευκή ανεστραμμένη βασίλισσα
δ2 λευκή ανεστραμμένη βασίλισσα
ε2 λευκή ανεστραμμένη βασίλισσα
ζ2 λευκή ανεστραμμένη βασίλισσα
η2 λευκή ανεστραμμένη βασίλισσα
θ2 λευκή ανεστραμμένη βασίλισσα
α1 λευκός πύργος
β1 λευκός ίππος
γ1 λευκός αξιωματικός
δ1 λευκή βασίλισσα
ε1 λευκός βασιλιάς
ζ1 λευκός αξιωματικός
η1 λευκός ίππος
θ1 λευκός πύργος
 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |
|  | α | β | γ | δ | ε | ζ | η | θ |  |

 Παράταξη εκκίνησης. Η δεύτερη και η έβδομη γραμμή καταλαμβάνονται από ακρίδες. 

Το **Σκάκι ακρίδας** (*Grasshopper chess*) είναι παραλλαγή στο σκάκι, στην οποία τα πιόνια επιτρέπεται να προαχθούν σε ένα ανορθόδοξο κομμάτι, την ακρίδα (που συχνά εμφανίζεται ως ανεστραμμένη βασίλισσα). Η ακρίδα κινείται όπως η βασίλισσα, αλλά πρέπει να κάνει άλμα πάνω από άλλα κομμάτια για να μετακινηθεί ή να κάνει κάποια σύλληψη.

Στην παράταξη εκκίνησης κάποιων παραλλαγών, εκτός από τα συνήθη κομμάτια, παρουσιάζονται και ακρίδες στη σκακιέρα. Για παράδειγμα, τα πιόνια μπορεί να μετακινηθούν μία γραμμή προς τα εμπρός και τοποθετούνται ακρίδες στη δεύτερη και στην έβδομη γραμμή όπως φαίνεται στο διάγραμμα δεξιά. Μια άλλη δυνατότητα είναι να αντικατασταθούν οι βασίλισσες με ακρίδες στην παράταξη εκκίνησης, ενώ τα πιόνια μπορούν να προαχθούν κανονικά σε βασίλισσες.

Παραπομπές
----------

1. ↑  Bodlaender, Hans. *Grasshopper chess*. Chess Variants Org. Αρχειοθετήθηκε από το πρωτότυπο στις 25 Απριλίου 2013. Ανακτήθηκε στις 26 Απριλίου 2016.
2. ↑  Boyer, Joseph (1951). *Les Jeux D'Echecs Non Orthodoxes*. Paris. OCLC 4601822.  Unknown parameter `|publisger=` ignored (βοήθεια)
3. ↑  Pritchard, David (1994). *The Encyclopedia of Chess Variants*. Games & Puzzles Publications. ISBN 0-9524142-0-1.
Η **Τροία** (*Troy*) είναι σκακιστική παραλλαγή εμπνευσμένη από τον Τρωικό πόλεμο. Οι στρατοί των Ελλήνων και των Τρώων δίνουν μάχη σε μια σκακιέρα με 91 εξαγωνικές κυψέλες. Το παιχνίδι αναπτύχθηκε το 1988 από το *Fanaat games club* της Ολλανδίας ως γαμήλιο δώρο σε δύο από τα εξέχοντα μέλη του.

Κανόνες
-------

Παράταξη εκκίνησης.
Όπως φαίνεται από την παράταξη εκκίνησης, ο κάθε παίκτης έχει 19 πεσσούς. Όπως και στο συμβατικό σκάκι, ένα κομμάτι συλλαμβάνει κάποιο άλλο καταλαμβάνοντας το κελί του. Ο σκοπός του παιχνιδιού είναι να επιτευχθεί το ματ στον αντίπαλο βασιλιά. Βασιλιάς των Ελλήνων είναι η Παλλάδα Αθηνά και βασιλιάς των το Τρώων ο Άρης. Οι Έλληνες έχουν την πρώτη κίνηση στην παρτίδα.

Η Παλλάδα Αθηνά έχει στον στρατό της τον Αχιλλέα, δύο Ήρωες, τρεις Σπαρτιάτες και δώδεκα Έλληνες, ενώ ο Άρης έχει στον στρατό του τον Έκτορα, δύο Ήρωες, τρεις Αμαζόνες και δώδεκα Τρώες.

### Πεσσοί

Παλλάδα Αθηνά **Παλλάδα Αθηνά** Άρης **Άρης**

* Κινείται και συλλαμβάνει όπως ο βασιλιάς.

Αχχιλέας **Αχχιλέας** Έκτωρ **Έκτωρ**

* Κινείται και συλλαμβάνει όπως η βασίλισσα.
* Δεν μπορεί να συλληφθεί από τους πεσσούς Έλληνες και Τρώες.

Ήρωας **Ήρωας Ελλήνων** Ήρωας **Ήρωας Τρώων**

* Κινείται και συλλαμβάνει όπως η βασίλισσα.

Σπαρτιάτης **Σπαρτιάτης** Αμαζόνα **Αμαζόνα**

* Κινείται και συλλαμβάνει όπως ο Ελέφαντας ή όπως το Τανκ.

Έλληνας **Έλληνας** Τρώας **Τρώας**

* Συλλαμβάνει όπως το πιόνι.
* Κινείται όπως το πιόνι ή κάνει δύο βήματα διαγωνίως προς τα εμπρός.
* Δεν μπορεί να κάνει άλμα πάνω από πεσσούς.
* Μπορει να προαχθεί σε οποιονδήποτε από τους πεσσούς που έχουν νωρίτερα συλληφθεί.

Σημειώσεις
----------

1. ↑  Οι νεόνυμφοι ονομάζονταν Anneke Treep και Lukas Schoonhoven.

Παραπομπές
----------

1. 1 2  Pritchard (1994), σελ. 325.
2. ↑  Pritchard (2007), σελ. 206.

### Πηγές

* Pritchard, David B. (1994). *The Encyclopedia of Chess Variants*. Games & Puzzles Publications. ISBN 0-9524142-0-1.
* Pritchard, David B. (2007). Beasley, John, επιμ. *The Classified Encyclopedia of Chess Variants*. John Beasley. ISBN 978-0-9555168-0-1.

Εξωτερικοί σύνδεσμοι
--------------------

* Fanaat games club (the Netherlands)
* Troy a simple program by Ed Friedlander (Java)
Η **Γιουργκόρντενς Ίντροτσφερενινγκ** (γνωστή στην Ελλάδα και ως **Τζουργκάρντεν**, σουηδ.: *Djurgårdens Idrottsförening* (DIF), προφέρεται: [jʉːr.ɡoːɖɛn]) είναι σουηδικός αθλητικός σύλλογος με έδρα τη Στοκχόλμη, που ιδρύθηκε το 1891. Το πιο επιτυχημένο αθλητικό τμήμα του συλλόγου είναι αυτό του ποδοσφαίρου, με τις ομάδες των ανδρών και ιδιαίτερα των γυναικών να έχουν σημαντικές επιτυχίες.

Ορολογία
--------

Ο σύλλογος πήρε την ονομασία του από το ομώνυμο νησί που βρίσκεται στην πόλη της Στοκχόλμης, το οποίο αποτελούσε βασιλικό κυνηγετικό πάρκο. Η λέξη *Djur* στα σουηδικά σημαίνει *Ελάφι*. Η φράση *Idrottsförening* μεταφράζεται ως *Αθλητικός Σύλλογος*.

Παραπομπές
----------

1. ↑  *Nationalencyklopedin, vol. 5 DIO-ET* (στα Swedish). Höganäs: Bokförlaget Bra Böcker. 1991. σελ. 50. ISBN 91-7024-619-X. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημος ιστότοπος
Η προτομή της Ελεονώρας από το ταφικό μνημείο της.
Η **Ελεονώρα**, ιταλ.: Eleonora d'Aragona (1346-1405) από τον Οίκο της Βαρκελώνης-Σικελίας ήταν κόρη του δούκα του Ραντάτσο, Αθηνών και Νέων Πατρών και με τον γάμο της έγινε κόμισσα της Καλταμπελότα.

Βιογραφία
---------

Ήταν κόρη του Ιωάννη πρίγκιπα της Σικελίας, δούκα του Ραντάτσο, των Αθηνών και των Νέων Πατρών και της Τσεζάρεα Λάντσια, μεγαλύτερης κόρης του Πέτρου κόμη της Καλτανισέτα. 

Απεβίωσε στη Τζουλιάνα της Σικελίας και η προτομή του ταφικού μνημείου της βρίσκεται τώρα στην Επαρχιακή Πινακοθήκη του Παλάτσο Αμπατέλις στο Παλέρμο.

Οικογένεια
----------

Παντρεύτηκε τον Γκουιλλέν δε Περάλτα, κόμη της Καλταμπελότα (σικελικά: Cataviddotta), μίας πόλης στην επαρχία του Aγκριτζέντο στη Σικελία. Η πόλη βρίσκεται περίπου 60 χλμ. νότια του Παλέρμο και περίπου 45 χλμ. βορειοδυτικά από Αγκριτζέντο.

### Πρόγονοι

| Πρόγονοι της Ελεονώρας της Αραγωνίας |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Πέτρος Γ΄ της Αραγωνίας |   |
|   |
|   |   |   |   |   |   |   |   |
|
|
|
|
|
|   | Φρειδερίκος Β΄ της Σικελίας |   |
|   |
|   |   |   |   |   |   |   |   |   |   |   |
|
|
|
|
|
|   | Κωνσταντία Χοενστάουφεν της Σικελίας |   |
|   |
|   |   |   |   |   |   |   |   |
|
|
|
|
|
|   | Ιωάννης του Ραντάτσο |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Κάρολος Β΄ της Νάπολης |   |
|   |
|   |   |   |   |   |   |   |   |
|
|
|
|
|
|   | Ελεονώρα του Ανζού |   |
|   |
|   |   |   |   |   |   |   |   |   |   |   |
|
|
|
|
|
|   | Μαρία της Ουγγαρίας (1257-1323) |   |
|   |
|   |   |   |   |   |   |   |   |
|
|
|
|
|
|   | **Ελεονώρα της Αραγωνίας** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | Τσεζάρεα της Κασταλνασέτα |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

Πηγές
-----

* «Una tomba svelerà il mistero di Eleonora d' Aragona». *la Repubblica*. 20 November 2004.. Ανακτήθηκε στις 2018-07-21.
Ο **Μαραθώνας Κάτω Βαρωσίων (Τσιακκιλερού)** ήταν κυπριακή ποδοσφαιρική ομάδα. Αποτελούσε τμήμα του αθλητικού συλλόγου Μαραθώνας Κάτω Βαρωσίων με έδρα το Κάτω Βαρώσι, συνοικία της Αμμοχώστου. Ιδρύθηκε το 1948. Μετά την τουρκική εισβολή και την κατάληψη της Αμμοχώστου το 1974 ο Μαραθώνας επαναδραστηριοποιήθηκε με έδρα το συνοικισμό Τσακιλερό στη Λάρνακα. Η ομάδα είχε δύο συμμετοχές στη Δ΄ κατηγορία ποδοσφαίρου Κύπρου.

Ιστορία
-------

Ο Μαραθώνας αρχικά συμμετείχε στις διοργανώσεις της Ποδοσφαιρικής Ομοσπονδίας Ελεύθερης Περιοχής Αμμοχώστου (ΠΟΕΠΑ), της οποίας υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Μαραθώνας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στην πρώτη του συμμετοχή, την περίοδο 1985-86, τερμάτισε στη 13η θέση του ομίλου του αλλά δεν υποβιβάστηκε. Την επόμενη περίοδο τερμάτισε στην ίδια θέση, η οποία όμως οδηγούσε σε υποβιβασμό στα αγροτικά (τοπικά) πρωταθλήματα. Συνέχισε στις διοργανώσεις της ΠΟΕΠΑ. Σήμερα η ποδοσφαιρική ομάδα του σωματείου είναι μη ενεργή.


Η πορεία του Μαραθώνα στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1985-86 | Δ΄1 | **13** | 14 | 26 |  |  |  | 38 | 60 | **17** | Κύπελλο Κύπρου | Δεν είχε δικαίωμα συμμετοχής |
| 1986-87 | Δ΄1 | **13** | 15 | 28 | 7 | 8 | 13 | 34 | 54 | **22** | Κύπελλο Κύπρου | Δεν είχε δικαίωμα συμμετοχής |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τρεις ομίλους. Ο Μαραθώνας συμμετείχε στον όμιλο Λάρνακας-Αμμοχώστου.

Τίτλοι-Διακρίσεις
-----------------

* Πρωτάθλημα ΠΟΕΠΑ:
	+ Πρωταθλητής (5): 1979, 1984, 1985, 1995, 1998

* Κύπελλο ΠΟΕΠΑ:
	+ Κυπελλούχος (1): 1985

Παραπομπές
----------

1. ↑  «Δ΄ κατηγορία σωματείων υπό την ΚΟΠ». *Η Σημερινή*: σελ. 1. 1985-07-24.
2. ↑  «Αποφάσεις για την Δ΄ κατηγορία». *Η Σημερινή*: σελ. 11. 1985-09-21.
3. 1 2  «Πρωτάθλημα Δ΄ κατηγορίας». *Ο Φιλελεύθερος*: σελ. 8. 1986-05-12.
4. 1 2  «Το φινάλε της Δ΄ κατηγορίας». *Φίλαθλος*: σελ. 5. 1987-06-11.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο
Η **Σαλαμίνα Δρομολαξιάς** ήταν αθλητικός σύλλογος με έδρα τη Δρομολαξιά της επαρχίας Λάρνακας. Η ποδοσφαιρική ομάδα του συλλόγου έχει δύο συμμετοχές στη Δ΄ κατηγορία ποδοσφαίρου της Κύπρου.

Ιστορία
-------

Η Σαλαμίνα Δρομολαξιάς ιδρύθηκε το 1979 από πρόσφυγες που εγκαταστάθηκαν στην Δρομολαξιά μετά την τουρκική εισβολή του 1974 και αρχικά συμμετείχε στις διοργανώσεις της Ποδοσφαιρικής Ομοσπονδίας Ελεύθερης Περιοχής Αμμοχώστου (ΠΟΕΠΑ). Εντάχθηκε στην Κυπριακή Ομοσπονδία Ποδοσφαίρου το 1991 μέσω του πρωταθλήματος ένταξης ως ομάδα Δ΄ κατηγορίας. Στην πρώτη συμμετοχή της, την περίοδο 1991-92, τερμάτισε στη 13η θέση του ομίλου Λάρνακας-Αμμοχώστου και υποβιβάστηκε στα αγροτικά (τοπικά πρωταθλήματα).

Το 1997 κέρδισε τη συμμετοχή της στη Δ΄ κατηγορία μέσω του πρωταθλήματος ένταξης. Συμμετείχε στο πρωτάθλημα της περιόδου 1997-98. Τερμάτισε στην προτελευταία θέση και υποβιβάστηκε.
Σήμερα η ποδοσφαιρική ομάδα του σωματείου είναι μη ενεργή.


Η πορεία της Σαλαμίνας στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1991-92 | Δ΄1 | **13** | 14 | 26 |  |  |  | 18 | 55 | **14** | Κύπελλο Κύπρου | Δεν είχε δικαίωμα συμμετοχής |
| 1992-97 | Συμμετοχή σε τοπικές διοργανώσεις. |
| 1997-98 | Δ΄ | **13** | 14 | 26 | 5 | 2 | 19 | 33 | 80 | **17** | Κύπελλο Κύπρου | Δεν είχε δικαίωμα συμμετοχής |
| Βαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τρεις ομίλους. Η Σαλαμίνα συμμετείχε στον όμιλο Λάρνακας-Αμμοχώστου.

Τίτλοι-Διακρίσεις
-----------------

* Πρωτάθλημα ΠΟΕΠΑ:
	+ Πρωταθλήτρια (2): 1997, 2009

* Κύπελλο ΠΟΕΠΑ:
	+ Κυπελλούχος (1): 1997

Παραπομπές
----------

1. ↑  «Άλλες αποφάσεις διοικητικού συμβουλίου ΚΟΠ». *Ο Φιλελεύθερος*: σελ. 12. 1991-09-13.
2. 1 2  «ΟΧΕΝ, ΑΕΖ, Λειβαδιακός στη Γ». *Ο Φιλελεύθερος*: σελ. 14. 1992-05-04.
3. 1 2  «1997/98 Cypriot Fourth Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο
Το **Διεθνές Αεροδρόμιο του Σότσι** (ρωσικά: Международный Аэропорт Сочи‎‎
, IATA: **AER**, ICAO: **URSS**) εξυπηρετεί την πόλη του Σότσι στις ακτές της Μαύρης Θάλασσας.

Είναι ανάμεσα στα δέκα μεγαλύτερα αεροδρόμια της Ρωσίας με επιβατική κίνηση της τάξεως των 2,4 εκατομμυρίων ετησίως. Αναγνωρίστηκε ως το καλύτερο περιφερειακό αεροδρόμιο στο τρίτο ετήσιο φόρουμ "Development of Russia and CIS airports – 2013".

Επίσης το αεροδρόμιο του Σότσι αποτέλεσε την κύρια πύλη πρόσβασης κατά την διάρκεια των 22ων Χειμερινών Ολυμπιακών Αγώνων. Από την 1η μέχρι και την 28η Φεβρουαρίου 2014 εξυπηρέτησε περισσότερους από 350.000 επιβάτες, καθώς και 2.800 τόνους αποσκευών.

Υποδομές
--------

Υπάρχουν δύο κύριοι τροχόδρομοι, οι οποίοι μαζί με τους βοηθητικούς έχουν ολικό μήκος 4.310 m, ενώ υπάρχουν σχέδια επιμήκυνσης τους. Μπορεί δε να υποστηρίξει όλους τους σύγχρονους τύπους επιβατηγών αεροσκαφών. Το κύριο terminal μπορεί να εξυπηρετήσει έως και 750 επιβάτες ανά ώρα και κατασκευάστηκε στα 1989–2007.

Παραπομπές
----------

1. ↑  «About airport». *Базэл Аэро*. Αρχειοθετήθηκε από το πρωτότυπο στις 26 Ιουλίου 2015. Ανακτήθηκε στις 3 Ιουνίου 2015.
2. ↑  «KOLTSOVO airport -> Airport Information -> News -> Ekaterinburg Koltsovo Russia's Best Airport». *KOLTSOVO airport*. Αρχειοθετήθηκε από το πρωτότυπο στις 8 Φεβρουαρίου 2018. Ανακτήθηκε στις 3 Ιουνίου 2015.
3. ↑  «Sochi International Airport handled quarter of its annual passenger traffic during Olympics». Αρχειοθετήθηκε από το πρωτότυπο στις 21 Μαρτίου 2016. Ανακτήθηκε στις 3 Ιουνίου 2015.

Εξωτερικοί σύνδεσμοι
--------------------

Αεροφωτογραφία του διεθνούς αεροδρομίου
* Πολυμέσα σχετικά με το θέμα  Sochi International Airport στο Wikimedia Commons
* Επίσημος ιστότοπος
* Sochi Airport at the Russian Airports Database

  


|  |  |
| --- | --- |
| 

|  |
| --- |
| * Πύλη:Ρωσία
* Πύλη:Αεροπορία
 |

 |
Τυπικό τασάκι από πορσελάνη
Το **σταχτοδοχείο** ή **τασάκι** είναι δοχείο για απόθεση στάχτης και άλλων υπολειμμάτων από τσιγάρα και άλλα προϊόντα που σχετίζονται με το κάπνισμα (π.χ. πούρο και πίπα). Συχνά χρησιμοποιείται και ως μίνι κάλαθος αχρήστων, κυρίως σε δημόσιους χώρους αναψυχής, όπου δεν υπάρχουν τέτοιοι κάλαθoι για χρήση από το κοινό (εστιατόρια, καφενεία).

Μορφή
-----

Τα περισσότερα σταχτοδοχεία έχουν σχήμα στρογγυλό, αν και συχνά τα συναντά κανείς σε διάφορα σχήματα. Συνήθως έχουν τουλάχιστον ένα μικρό κοίλωμα (σπανίως περισσότερα των τεσσάρων), το οποίο χρησιμεύει στο να στηρίξει προσωρινά ο καπνιστής το τσιγάρο του ενώ αυτό είναι αναμμένο, αλλά επίσης υποδηλώνει τη χρήση του συγκεκριμένου δοχείου.

Κατά κανόνα, το ύψος ενός σταχτοδοχείου δεν ξεπερνά τα 3-4 εκατοστά του μέτρου. Η διάμετρος συνήθως είναι περίπου 10-15 εκατοστά, αλλά υπάρχουν επίσης τασάκια-μινιατούρες, καθώς και τασάκια-γίγαντες (τα τελευταία συνήθως τα βρίσκει κανείς είτε σε μπιραρίες είτε ως διακοσμητικά σε σπίτια).

Για εξωτερικούς χώρους είναι ιδεώδη τα σταχτοδοχεία με κάλυμμα και μικρή τρύπα στη μέση, ώστε να μην σκορπίζουν οι στάχτες από τον αέρα.

Πολύ συχνά τα σταχτοδοχεία, κυρίως σε δημόσιους χώρους, διαφημίζουν κάποιο εμπορικό προϊόν ή κάποια εταιρεία.

Είδη
----

Εκτός από τα μικρά φορητά που περιγράφονται πιο πάνω, υπάρχουν επίσης:

* τα σταχτοδοχεία-κάλαθοι που συναντά κανείς είτε σε εσωτερικούς είτε σε εξωτερικούς δημόσιους χώρους
* τα εντοιχισμένα σταχτοδοχεία (π.χ. σε τουαλέτες)
* τα σταχτοδοχεία αυτοκινήτου.

Κατασκευή
---------

Το υλικό από το οποίο φτιάχνονται τα σταχτοδοχεία είναι συνήθως γυαλί, πορσελάνη, πλαστικό ή μέταλλο (π.χ. ασήμι ή αλουμίνιο) και λιγότερα συχνά ξύλο, μάρμαρο ή πηλός.

Δείτε επίσης
------------

* Κάπνισμα
* Τσιγάρο

Εξωτερικοί σύνδεσμοι
--------------------

* Πολυμέσα σχετικά με το θέμα  Ashtrays στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh97007104
* GND: 4701955-4

 |

 |
Ο **Οργανισμός Προνοιακών Επιδομάτων και Κοινωνικής Αλληλεγγύης** είναι Νομικό Πρόσωπο Δημοσίου Δικαίου, αποτελεί τον κύριο φορέα υλοποίησης προγραμμάτων κοινωνικής αλληλεγγύης του Εθνικού Συστήματος Κοινωνικής Αλληλεγγύης  και καθολικό διάδοχο του καταργηθέντος ΟΓΑ ασκώντας την πολιτική οικογενειακών επιδομάτων, των ανασφάλιστων υπερηλίκων και του Λογαριασμού Αγροτικής Εστίας του. Ο ΟΠΕΚΑ διαχειρίζεται το επίδομα τέκνων (γνωστό και ως Α21),το επίδομα κοινωνικής αλληλεγγύης ανασφάλιστων υπερηλίκων, το επίδομα γέννησης του νόμου 4659 /2020, τα επιδόματα αναπηρίας, οικονομικές ενισχύσεις πληγέντων, κάρτα μετακίνησης πολυτέκνων, το Eλάχιστο Εγγυημένο Εισόδημα κ.α.

Το οργανόγραμμα του ΟΠΕΚΑ παραμένει αμετάβλητο από αυτό του προκατόχου του, του ΟΓΑ. Διοικητής του Οργανισμού χρηματίζει ο κ.Γλούμης-Ατσαλάκης Κωνσταντίνος που διετέλεσε Διευθυντής του ιδιαίτερου γραφείου της Υφυπουργού Εργασίας και Κοινωνικών Υποθέσεων, κας Δόμνας Μιχαηλίδου, αποκτώντας μεγάλη εμπειρία σε θέματα δημόσιας διοίκησης, πρόνοιας, επιδομάτων και κοινωνικών υπηρεσιών.

Παραπομπές
----------

1. ↑  ν. 4387/2016 (Α΄85)
*Για τον συνονόματό του δείτε Βίκτωρ Λ. Μελάς.*

Ο **Βίκτωρ Θ. Μελάς** ήταν Έλληνας νομικός και συγγραφέας.

Βιογραφικά στοιχεία
-------------------

Γεννήθηκε το 1924 στην Αθήνα και ήταν γιος του Θεοδοσίου Μελά. Από την πλευρά του πατέρα του καταγόταν από την οικογένεια Μελά και ήταν ανεψιός των Παύλου, Γεωργίου, Βασιλείου, Λέοντος Μελά, εγγονός του Βίκτωρα Μελά και δισέγγονος του πολιτικού και λογοτέχνη Λέοντα Μελά. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στη Χαϊδελβέργη. Ιδιώτευσε επί μία πεντηκονταετία (1948 - 1998) ως δικηγόρος, ειδικευόμενος στο δίκαιο των εταιρειών και της πνευματικής ιδιοκτησίας.

Από το 1992 ήταν μέλος του διοικητικού συμβουλίου του Μορφωτικού Ιδρύματος Εθνικής Τράπεζας. Υπήρξε στενός φίλος του Καρόλου Κουν και είχε διατελέσει πρόεδρος της «Ελληνικής Εταιρείας Θεάτρου- Θέατρο Τέχνης» (1968 - 1993). Διατηρούσε σημαντική συλλογή χαρτών του ελλαδικού χώρου των 16ου-18ου αιώνα, την οποία δώρισε το 2002 στο Μορφωτικό Ίδρυμα Εθνικής Τραπέζης. Είχε επίσης χρηματίσει πρόεδρος του Οργανισμού Παιδικών Βιβλιοθηκών και πρόεδρος του Ιδρύματος Βασιλείου Γ. Μελά (1981 - 2014).

Ήταν παντρεμένος με την Εύη Ζήση, ανεψιά του Παναγιώτη Κανελλόπουλου.

Εργογραφία
----------

* *Κάρολος Κουν*, (Μορφωτικό Ίδρυμα Εθνικής Τραπέζης), 2011
* *Οι άτλαντες των Μερκάτορ - Χόντιους*, (Μορφωτικό Ίδρυμα Εθνικής Τραπέζης), 2003
* *Γης περίοδος πάσης*, (Μορφωτικό Ίδρυμα Εθνικής Τραπέζης), 1997
* *Η Χάρτα του Ρήγα*, (Μορφωτικό Ίδρυμα Εθνικής Τραπέζης), 1997
* *Αλλοίωση της φύσης και αποδυνάμωση του δικαιώματος πνευματικής ιδιοκτησίας* (εκδόσεις Διώνη), 1996

Αναφορές
--------

1. 1 2 3  Βιογραφικό Βίκτωρα Θ. Μελά, από την βάση δεδομένων biblionet.gr
2. ↑  Ο φίλος μου ο Κάρολος Κουν, από την εφημερίδα Το Βήμα
3. ↑  Επιτροπή Ιδρύματος Αρχειοθετήθηκε 2015-05-23 στο Wayback Machine. από την ιστοσελίδα του ιδρύματος Βασιλείου Μελά.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3145910981627060803
* **ΕΒΕ**: 47588
* **BiblioNet**: **10680**
* LCCN: no00000722
* ISNI: 0000 0000 3912 1820
* BNF: cb16616381b (data)

 |

 |
Η **Αρένα Λούμπλιν** (πολωνικά: Arena Lublin) είναι στάδιο ποδοσφαίρου στο Λούμπλιν της Πολωνίας. Είναι η έδρα της Μότορ Λούμπλιν. Το στάδιο έχει χωρητικότητα 15.243 θεατών.

Ιστορία
-------

Στις 2 Σεπτεμβρίου 2011, η εταιρεία Budimex υπέγραψε επενδυτική σύμβαση. Η Budimex ανέλαβε να κατασκευάσει ένα στάδιο για 136 εκατ. ζλότι μέχρι τον Σεπτέμβριο του 2013 και τα πρώτα οπτικά και το πρόγραμμα εργασίας εμφανίστηκαν 3–4 εβδομάδες από την ημερομηνία υπογραφής της σύμβασης. Το στάδιο σχεδιάστηκε από το βραβευμένο αρχιτεκτονικό γραφείο Estudio Lamela, το οποίο στις αρχές της δεκαετίας του 1990 ετοίμασε σχέδια για τον εκσυγχρονισμό και τη διεύρυνση του Σταδίου Σαντιάγο Μπερναμπέου στη Μαδρίτη και σχεδίασε το νέο Στάδιο Κρακοβίας «Στρατάρχης Γιούσεφ Πιουσούτσκι». Οι κύριες κατασκευαστικές εργασίες σχεδιάστηκαν να ξεκίνησαν την άνοιξη του 2012, αλλά αργότερα η πόλη αποφάσισε να επανασχεδιάσει την εγκατάσταση έτσι ώστε να αυξήσει τον εμπορικό χώρο προς μίσθωση. Η πρώτες εργασίες ξεκίνησαν το Δεκέμβριο του 2012 και η τελική ημερομηνία κατασκευής ήταν τον Ιούνιο του 2014.

Στον πρώτο ποδοσφαιρικό αγώνα στην Αρένα Λούμπλιν, που διεξήχθη στις 9 Οκτωβρίου 2014, ήρθαν αντιμέτωπες οι ομάδες Κ20 της Πολωνίας και της Ιταλίας, καθώς η Πολωνία κέρδισε με 2–1, με τον Μάριους Στεμπίνσκι να σημειώνει το πρώτο ιστορικό γκολ στο νέο στάδιο. Τον αγώνα παρακολούθησαν 13.850 θεατές.

Ο πρώτος αγώνας πρωταθλήματος διεξήχθη στις 25 Οκτωβρίου 2014, όπου δύο σύλλογοι από το Λούμπλιν, Μότορ και Λουμπλινιάνκα, ήρθαν αντιμέτωποι στον αγώνα πρωταθλήματος της 3 Λίγκα. Ο αγώνας έληξε με σκορ 1–1 και το πρώτο ιστορικό γκολ στον αγώνα των ομάδων του συλλόγου σημείωσε ο αρχηγός της Λουμπλινιάνκα, Έρβιν Σόμπιεχ, στο 45ο λεπτό του αγώνα. Το παιχνίδι παρακολούθησαν 6.500 θεατές. Ήταν επίσης το πρώτο ντέρμπι της πόλης που διεξήχθη με τεχνητό φωτισμό.

Στο στάδιο φιλοξένησε τον τελικό του Κυπέλλου Πολωνίας 2019–20. Ήταν επίσης στο στάδιο για τον τελικό του 2020-21.

Διεθνείς εκδηλώσεις
-------------------

 Αρένα Λούμπλιν.
Στο στάδιο ήταν ένας από τους χώρους διεξαγωγής για το Παγκόσμιο Κύπελλο Ποδοσφαίρου Κ20 του 2019.

Στις 24 Μαρτίου 2021, ο αγώνας για τα προκριματικά του Παγκοσμίου Κυπέλλου του 2022 της Εσθονίας εναντίον της Τσεχίας διεξήχθη στο στάδιο, λόγω των περιορισμών για την πανδημία του COVID-19 στην Εσθονία.

Παραπομπές
----------

1. ↑  «Arena Lublin». *stadiony.net* (στα Πολωνικά). Ανακτήθηκε στις 11 Δεκεμβρίου 2014.
2. ↑  «Poznaliśmy sędziego finału Totolotek Pucharu Polski». *PZPN*. 20 Ιουλίου 2020. Ανακτήθηκε στις 22 Ιανουαρίου 2021.
3. ↑  «Fortuna PP: Finał odbędzie się w Lublinie». *90minut.pl* (στα Πολωνικά). 3 Απριλίου 2021. Ανακτήθηκε στις 4 Απριλίου 2021.
4. ↑  «El. MŚ 2022: Mecz Estonia - Czechy zostanie rozegrany w Lublinie». *Polsat Sport*. 19 Μαρτίου 2021. Ανακτήθηκε στις 20 Μαρτίου 2021.
Σουβλάκια στη σχάρα κατά τη διάρκεια του ελληνικού φεστιβάλ 2011 στο Πισκάταγουεϊ του Νιου Τζέρσεϊ στις 15 Μαΐου 2011
Το **ελληνικό φεστιβάλ** είναι ετήσια γιορτή του ελληνικού πολιτισμού. Συνήθως τέτοιες γιορτές οργανώνονται από κοινότητες και οργανισμούς ελληνοαμερικανικών στις Ηνωμένες Πολιτείες και τον Καναδά, όπως ελληνικές Ορθόδοξες εκκλησίες. Συνήθως, αυτά τα γεγονότα είναι που προορίζονται για το ευρύ κοινό. Οι συμμετέχοντες μπορούν να δοκιμάσουν ελληνικά φαγητά, να ακούσουν ελληνική μουσική και χορό, όπου οι χορευτές συνήθως είναι ντυμένοι με παραδοσιακές ενδυμασίες. Τα ελληνικά φεστιβάλ είναι συχνά έρανοι για τις Ορθόδοξες εκκλησίες της ελληνικής Αρχιεπισκοπής. 

Σε ένα σύγχρονο πλαίσιο, ο όρος "ελληνικό Φεστιβάλ" επίσης χρησιμοποιείται για να αναφερθεί σε γιορτές ή εκδηλώσεις που οργανώνονται και διεξάγονται από κολλεγιακές/πανεπιστημιακές αδελφότητες στη Βόρεια Αμερική.

|  |  |
| --- | --- |
| 

|  |
| --- |
| * Πύλη:Πολιτισμός
* Πύλη:Ελλάδα
 |

 |
**Ο πύργος της Παλαιάς Μονεμβασίας** βρίσκεται στο πρώτο ακρωτήρι βόρεια της Καστροπολειτίας της Μονεμβασίας, δίπλα στον οικισμό της Παλαιάς Μονεμβασίας. Ο πύργος παρουσιάζει χαρακτηριστικά της Ενετοκρατίας, για αυτό υπολογίζεται να χτίστηκε στην Β Ενετορκατία (1690-1715) ή και πιο πριν, καθώς υπάρχουν υποψίες πως ο πύργος έιναι υστεροβυζαντινός.Η λειτουργία του ήταν να προστατεύει την καστροπολιτεία της Μονεμβασίας.

**Σήμερα** δεν στέκεται ολόκληρος ο πύργος αλλά μόνο η μία του πλευρά.

Παραπομπές
----------

1. 1 2  Παπαθανασίου, Μανώλης. «Πύργος Παλιάς Μονεμβασιάς». *Καστρολόγος*. Ανακτήθηκε στις 21 Μαρτίου 2024.
Για άλλες χρήσεις, δείτε: Καστανιά (αποσαφήνιση).

Η **Καστανιά Λακωνίας** (ή Καστάνιτσα ή Καστάνια) είναι χωριό που ανήκει στα Μανιάτικα Μπαρδουνοχώρια της Λακωνίας. Ανήκει στο Δ. Δ. Σμύνους του Δήμου Ανατολικής Μάνης του Νομού Λακωνίας. Βρίσκεται 28 χλμ. Β.Δ. του Γυθείου σε υψόμετρο 780 μ. στις νοτιοανατολικές πλαγιές του Ταϋγέτου. Λίγο υψηλότερα βρίσκεται η Ιερά Μονή της Παναγίας Γιάτρισσας Ταϋγέτου.

Ονομασία
--------

Η Καστάνια απαντάται στο ποίημα του Νηφάκη του 1789, στον Ληκ το 1805 ως *Kastanitza*, στη στατιστική της Exped.Scient. το 1829 ως *Καστάνιτζα*. Οι Μανιάτες την ονόμαζαν Μικρή Καστάνια ή Καστάνιτσα για να την ξεχωρίζουν απο την Καστάνια της Μεσσηνιακής Μάνης.

Ιστορία
-------

Είναι πατρίδα του Παναγιώταρου Βενετσανάκη και έμεινε γνωστή από την πολιορκία της τον Ιούλιο του 1780 (Πολιορκία της Καστανίτσας) από 14.000 Τούρκους, με σκοπό την εξόντωση του Παναγιώταρου, αλλά και του Κωνσταντίνου Κολοκοτρώνη (πατέρα του Γέρου του Μοριά), την οποία και τελικά πέτυχαν μετά από αποτυχημένη έξοδο των πολιορκημένων στις 19 προς 20 Ιουλίου 1780 ύστερα από δώδεκα μέρες γενναίας αντίστασης.

Η πολιορκία του Κροκόδειλου Κλαδά το 1481 από τους Τούρκους επίσης συνέβη στη Καστάνιτσα.

Ο δήμος Μελιτίνης της επαρχίας Λακεδαίμονος Γ΄ τάξεως, ο οποίος συστάθηκε με βασιλικό διάταγμα το 1835, περιελάμβανε τα χωριά Καστάνιτσα, Σελεγούδι, Άγιος Νικόλαος, Κόκκινα Λουριά, Μαλτσίνα, Αρχοντικό. Το 1912 χωρίστηκαν σε κοινότητες. Το 1998 τα χωριά ενσωματώθηκαν στον νέο Δήμο Σμύνους Λακωνίας που δημιουργήθηκε. Με τη θέσπιση καλλικρατικών δήμων το 2010 και τη δημιουργία πέντε συνολικά δήμων στη Λακωνία, ο Δήμος Σμύνους εντάχθηκε στο Δήμο Ανατολικής Μάνης Π.Ε. Λακωνίας.

Μπροστά είν' η Καστάνιτζα στις μάχες ξακουσμένη

και στην Τουρκιά ακούγεται ας είν' και μεθυσμένη.

Το Σελεγούδι το φτωχό, τα Κόκκινα Λουριά,

ο Άγιος Νικόλαος και άλλα δύο χωριά.

Μαλτσίνα λέγεται το εν, Αρχοντικό το άλλο

και έως εδώ σώνονται δεν είναι πλέον άλλο.
ΠΟΙΗΜΑ Ν. ΝΗΦΑΚΗ 1789

Γεωγραφία
---------

Γειτονικά χωριά το Σελεγούδι, το οποίο βρίσκεται σε απόσταση 5 χλμ νότια, ο Άγιος Νικόλαος, τα Κόκκινα Λουριά και η Μέλισσα (Μαλτσίνα). Η φυσική οχυρωματική της θέση της έδινε το δικαίωμα να είναι ο άγρυπνος φρουρός της περιοχής ενάντια στους Τουρκομπαρδουνιώτες, που λυμαίνονταν την περιοχή της Βαρδούνιας Λακωνίας προεπαναστατικά.

Τα χωριά Αρχοντικό, Μέλισσα, Κόκκινα Λουριά, Άγιος Νικόλαος, Σελεγούδι και Καστάνια ανήκαν, κατά τη δεύτερη Τουρκοκρατία 1715-1821, στη Μάνη και όχι στα Μπαρδουνοχώρια. Στη Μάνη ανήκαν μόνο τα παραπάνω 6 χωριά που αποτελούσαν την καπετανία του Παναγιώταρου Βενετσανάκη, γιατί σε αυτά ζούσαν μόνο Έλληνες και δεν χτίστηκε ποτέ πύργος Τουρκομπαρδουνιωτών, χωρίζονταν δε από τα υπόλοιπα χωριά από τον ποταμό Σμήνο. Ο Γ. Καψάλης εντάσσει τα χωριά αυτά στα Μπαρδουνοχώρια, αλλά διευκρινίζει ότι υπάγονται στη Μάνη.

Τα Μπαρδουνοχώρια Λακωνίας βρίσκονται σε νευραλγικό σημείο του νομού, αφού είναι ο συνδετικός κρίκος της Σπάρτης με την Μάνη.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. ↑  βλ. Γιάννης Χ. Ρουμελιώτης, Τα Μπαρδουνοχώρια της Λακωνίας, εκδόσεις Αδούλωτη Μάνη